Kauno jungtinė metodistų bažnyčia

Kauno jungtinė metodistų bažnyčia – pirmoji Lietuvoje bažnyčia Kaune, Šančių rajone, A. Juozapavičiaus pr. 119.

Pastatas vieno aukšto, su centriniu bokštu rytiniame fasade, stačiakampio plano.
miniatiūra|240px|left|Bažnyčios interjeras

 Istorija 
Lietuvoje pirmoji metodistų bendruomenė įsikūrė 1900 m. Šančiuose, Kaune. Tais metais Karaliaučiaus metodistų kunigas Heinrichas Ramkė (Heinrich Ramke) atvyko į Kauną sakyti pamokslus. Jo viešnagės metu paaiškėjo, kad Kauno metodistų grupė jau keletą metų palaikė ryšius su metodistų leidykla Brėmene. Pirmoji metodistų bažnyčia pastatyta 1911 m. kaip Kauno metodistų bendruomenės maldos namai.http://www.jmb.lt/home.2,p.0,e.0,l.lt  Lietuvos jungtinė metodistų bažnyčia Statyba truko apie metus – nuo 1910 m. iki 1911 m. Bažnyčios projekto sudarytojas – kunigas G. Durdis. Sovietiniais metais bažnyčia buvo nacionalizuota.http://datos.kvb.lt/index.php?option=com_laikotarpiai&task=view&id=19&Itemid=65&extend=310#i310 Kaunas: datos ir faktai. Elektroninis žinynas. Rusijos carų valdžioje (1795-1915)

Tarpukariu metodistai Lietuvoje įkūrė daugiau bendruomenių. 1938 m. Lietuvoje veikė aštuonios, apie 1000 žmonių jungusios, metodistų parapijos, metodistų grupelių būta ir mažesniuose miesteliuose. Metodistai tarpukaryje leido periodinį leidinį „Krikščionystės sargas“, buvo įsteigę visoje Lietuvoje veikusią blaivybės draugiją, užsiėmė karitatyvine veikla, keliose parapijose veikė pučiamųjų orkestrai, jaunimo doros ugdymo organizacija „Epvorto lyga“, sekmadieninės mokyklos. 1944 m. rudenį įsitvirtinus sovietų valdžiai nustojo veikti ir paskutinės metodistų bendruomenės. Ilgiausiai, bent iki 1945 m., išsilaikė Vilniaus metodistų bendruomenė. Šančių metodistų bažnyčios Kaune pastatas sovietmečiu buvo naudojamas kaip kino teatras, šokių salė.http://www.religija.lt/content/view/80/31/  LR Teisingumo ministerijos 2001 m. gruodžio 12 d. išvada dėl Lietuvos jungtinės metodistų bažnyčios valstybės pripažinimo

Metodistai savo veiklą Lietuvoje atnaujino 1995 m. Į bažnyčios veiklą įsijungė ir keli prieš Antrąjį pasaulinį karą veikusių metodistų bendruomenių nariai, kurie, nutrūkus metodistų bažnyčios veiklai, liko Lietuvoje. Pirmoji – Kauno (Šančių) jungtinė metodistų bažnyčia buvo įregistruota 1995 m. rugpjūčio 25 d. Religinė bendrija – Lietuvos jungtinė metodistų bažnyčia – įregistruota 1997 m. sausio 8 d. Iki 2001 m. lapkričio 1 d. įregistruotos aštuonios Lietuvos metodistų bendruomenės: Biržų, Eigulių, Kauno, Kybartų, Pilviškių, Šiaulių, Tauragės ir Vilniaus.http://www.jmb.lt/home.2,p.0,e.0,l.lt  Lietuvos jungtinė metodistų bažnyčia

 Galerija 

 Šaltiniai 

Kategorija:Kauno bažnyčios
Kategorija:Lietuvos metodistų bažnyčios